በቦንድ ሽያጭ ሳምንት ከ84 ሚሊዮን ብር በላይ ገቢ ተሰበሰበ
ታላቁ የኢትዮጵያ ህዳሴው ግድብ ግንባታ የተጀመረበትን 7ኛ ዓመት ምክንያት በማድረግ በተካሄደው የቦንድ ሽያጭ ሳምንት ከ84 ሚሊዮን ብር በላይ መሰብሰቡን  የግድቡ ህዝባዊ ተሳትፎ አስተባባሪ ብሔራዊ ምክር ቤት ጽህፈት ቤት አስታወቀ።የጽህፈት ቤቱ የሃብት ማሰባሰብ ከፍተኛ ባለሙያ አቶ መኮንን መንገሻ  በመላው አገሪቱ ከመጋቢት 10 እስከ 17 ቀን 2010 ዓ.ም በተከናነው የቦንድ ሽያጭ ሳምንት ከ100 ሚሊዮን ብር በላይ የቦንድ ሽያጭና ልገሳ ለመሰብሰብ ታቅዶ ከ84 ሚሊዮን ብር በላይ ለማሳካት ተችሏል። ግድቡ ግንባታው ከተጀመረበት ጊዜ አንስቶ በ260 ሺህ በላይ ዜጎች ተጎብኝቶ ህብረተሰቡ አገሪቱ የነበረችበት ወቅታዊ ሁኔታ ሳይገድበው ለግድቡ ግንባታ ድጋፉን  እያደረገ መሆኑም ተነግሯል።የግድቡ ግንባታ የተጀመረበት 7ኛ ዓመት ከሁለት ሳምንት በፊት በጉባ የተከበረ ሲሆን ግንባታው ከ65 በመቶ በላይ መጠናቀቁም ተገልጿል።(ኢዜአ)